శ్రీలంకపై 5 వికెట్లతో విజయం
శ్రీలంక 138/9 (20 ఓవర్లు)
టీమిండియా 142/5 (19.2 ఓవర్లు)
మరోమారు గెలిపించిన కోహ్లీ,యువరాజ్‌
శ్రీలంకను ఆదుకున్న కపుగెదరా, సిరివర్ధనే
మిర్పూర్‌ : ఆసియా కప్‌లో భాగంగా శ్రీలంకతో జరిగిన మ్యాచ్‌లో మంగళవారం టాస్‌ గెలిచిన టీమిండియా ఫీల్డింగ్‌ ఎంచుకుంది.మొదట బ్యాటింగ్‌ చేసిన శ్రీలంక నిర్ణీత 20 ఓవర్లలో 138 పరుగులు చేసింది.అనంతరం బ్యాటింగ్‌కు దిగిన టీమిండియా 19.2 ఓవర్లలో 5 వికెట్లకు 142 పరుగులు చేసి శ్రీలంకపై 5 వికెట్లతో విజయం సాధించింది. దీంతో ఆసియా కప్‌ టి20 టోర్నమెం ట్‌లో ఫైనల్‌కు తొలి టీమ్‌గా ఇండియా నిలిచింది.
ఆదుకున్న కపుగెదరా,సిరివర్ధనే…
శ్రీలంకను కపుగెదరా,సిరివర్దనే ఆదుకోవడంతో స్కోర్‌ వేగం పెరిగింది.ఈ జోడీ అయిదవ వికెట్‌కు 43 పరుగుల భాగస్వామ్యాన్ని సాధించడంతో శ్రీలంక తేరుకుంది.కాగా శ్రీలంక వరుసగా వికెట్లు కోల్పో యింది.జట్టు స్కోరు ఆరు పరుగుల వద్ద చండీమల్‌ 4 పరుగులు చేసి తొలి వికెట్‌గా పెవిలియన్‌కు వెళ్లిపో యాడు. 15 పరుగులు వద్ద జయవర్థనే 3 పరుగులు చేసి రెండవ వికెట్‌గా ఔటయ్యాడు. అనంతరం దిల్షాన్‌ 18 పరుగులు,మాథ్యూస్‌ 18 పరుగులు చేసి స్వల్ప వ్యవధిలో పెవిలియన్‌కు చేరడంతో శ్రీలంక 57 పరుగులకే నాలుగు వికెట్లు కోల్పోయింది.ఆ తరువాత కపుగెదరా 30 పరుగులు,సిరివర్థనే 22 పరుగులు చేసి ఫర్వాలేదనిపించారు. శ్రీలంక మరో సారి తడబడినా పెరీరా 17 పరుగులు, కులశేఖర 13 పరుగులతో సమయోచితంగా ఆడటంతో శ్రీలంక నిర్ణీత ఓవర్లలో తొమ్మిది వికెట్ల నష్టానికి 138 పరుగులు చేసింది.పెరీరా 17,కులశేఖర 13 పరుగుల చేసింది.టీమిండియా బౌలర్లలో బుమ్రా,పాండ్యా,అశ్విన్‌లు ఒక్కొక్కరు 2 వికెట్లు తీసుకోగా నెహ్రాకు ఒక వికెట్‌ లభించింది.
మళ్లీ సత్తా చాటిన కోహ్లీ
శ్రీలంక తరువాత బ్యాటింగ్‌కు దిగిన టీమిండియా 19.2 ఓవర్లలో 142 పరుగులు చేసింది.గాయం నుంచి కోలుకున్న శిఖర్‌ ధావన్‌ శ్రీలంకతో జరిగిన మ్యాచ్‌లో నిరాశ పరిచాడు. 3 బంతులు ఆడిన ధావన్‌ 1 పరుగు చేసి కులశేఖర బౌలింగ్‌లో చండీమల్‌కు క్యాచ్‌ ఇవ్వడంతో ఔట్‌కాగా మరో ఓపెనర్‌ రోహిత్‌ శర్మ 14 బంతులు ఆడి 3 బౌండరీలతో 15 పరుగులు చేసి కులశేఖర బౌలింగ్‌లో కపుగెదరాకు క్యాచ్‌ ఇవ్వడంతో ఔటయ్యాడు.కోహ్లీ 47 బంతులు ఆడి 7 బౌండరలతో 56 పరుగులు చేసి నాటౌట్‌గా నిలిచాడు.సురేష్‌ రైనా నిలదొక్కుకుని 26 బంతులు ఆడి 2 బౌండరీలతో 25 పరుగులు చేసి శనక బౌలింగ్‌లో కులశేఖరకు క్యాచ్‌ ఇవ్వడంతో ఔటయ్యాడు. యువరాజ్‌ 18 బంతులు ఆడి 3 బౌండరీలు,3 సిక్సర్లతో 35 పరుగులు చేసి పెరీరా బౌలింగ్‌లో ఔటయ్యాడు.పాండ్యా 4 బంతులు ఆడి 2 పరుగులు చేసి హెరాత్‌ బౌలింగ్‌లో ఔట్‌కాగా ధోనీ 4 బంతులు ఆడి 7 పరుగులు చేసి నాటౌట్‌గా నిలిచాడు.